Naravoslovni dan: Travnik

Razred: 6.a,b

Datum: 7.5.2020

Naravoslovni dan

Učenci in učenke!

V četrtek, 7.5.2020 imate ND – TRAVNIK.

Kljub omejitvam zaradi koronavirusa po vseh dneh izolacije, potrebujete krajši sprehod po vaši okolici.

Ob Ljubljanici so travnate površine, kjer lahko opazujete divje cvetoče rastline, ki krasijo naše travnike in zelenice. Trenutno še kmetje niso pokosili travnikov, zato imate možnost, da se ob robu travnatih površin sprehodite in naberete pet travniških rastlin, ki jih morda poznate, ali pa vam zaradi barve cvetov padejo v oči in vas zanima, kako se rastlina imenuje.

Vaša naloga je ,da izberete pet travniških rastlin. Doma naredite herbarij. Kako to narediti?

Rastlino date med časopisni papir in jo obtežite. Pustite dan, dva, nato rastlino, ki je posušena nalepite na papir. S pomočjo literature- knjig, ki jih imate doma, še bolje pa s pomočjo spleta poiščete ime rastline. Ime vpišete na list, kjer imate rastlino prilepljeno, nato pa poiščete podatke o rastlini ( čas cvetenja, značilnosti, je morda zdravilna, zanimivosti).Rastline s podatki vložite v mapo.

Najpogostejše travniške rastline so: ozkolistni ali širokolistni trpotec, rman, ivanjščica, rdeča detelja, različne trave, kopriva. Vse te rastline so tudi zdravilne, nekatere pa povzročajo alergije ( trave).

Kako so nastali travniki ?

Travnike je oblikoval človek z izsekavanjem gozdov, zaradi potrebe po hrani domačim živalim.

Travniki predstavljajo tudi domovanje nekaterim živalim, predvsem pa z bujnim rastlinstvom krasijo našo okolico. Ugotovite, katere živali bivajo na travnikih, kakšno vlogo imajo žuželke pri ohranjanju cvetočih rastlin ?Katere žuželke so najpomembnejše pri opraševanju rastlin? Kaj bi se zgodilo, če bi prišlo do pomora čebel, čmrljev? Vaše ugotovitve zapišite. Razmišljajte, kako lahko vsak posameznik prispeva k ohranjanju čiste narave in ohranjanju posameznih vrst rastlin in živali !Pričakujem vaše odgovore.

 Učiteljica: Marjetka Hren